《次禊帖韵》
宋代·叶茵

梅花旧刻字将磨，勘辨其如病眼何。
千载鼠须遗墨少，一时赝本误人多。
肯将金谷序文比，因想山阴气候和。
最喜孤居山下姥，慕名特特为烹鹅。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。